text: Strejken på Danfoss fortsætter
  14 maj 2014 kl. 06.19
  250 produktions-medarbejdere på dagholdet på virksomheden Danfoss Power Solution, tidligere Sauer-Danfoss, besluttede onsdag morgen at fortsætte deres arbejdsnedlæggelse.
  Det oplyser pressechef hos Danfoss, Lasse Bastkjær Jensen, til TV SYD.
  Medarbejderne på virksomheden i Nordborg er utilfredse med ledelsens udspil i de lønforhandlinger, som for øjeblikket foregår på virksomheden.
  Ifølge tillidsmand Jan Lorentzen skyldes utilfredsheden, at ledelsens tilbud er dårligere, end det funktionærerne har fået de seneste to år. Desuden vil medarbejderne kun lave en aftale for ét år, mens ledelsen vil lave en treårig aftale.
  